Le dîner de cons

Le dîner de cons (euskaraz Ergelen afaria) Francis Veber antzerkigileak zuzendutako film frantziarra da, zuzendari horren antzerki-lan batean oinarritua. Dinner for Schmucks (2010) estatubatuar berregokitzapena du.

 Sinopsia 

Pierre Brochant asteazkenero bere adiskideekin afaritan elkartzen da: aldiro-aldiro, ergel handiena nork gonbidatu duen lehia jokoan ibiltzen dira. Asteazken hartarako, François Pignon izeneko gizasemea eramateko gomendioa onartu du: Ogasun funtzionarioa da eta pospoloekin maketak eraikitzeko obsesioa du. Oraindik ezagutzen ez duenez, Brochantek aurrera bere etxera gonbidatzea erabaki du, baina erabaki hori inoiz hartu dituen ideia txarrenetakoa da.

Laster asko, nahiz eta betiere asmo onez ibili, zorigaizto ekarle hutsa dela agerian uzten du Pignonek, Brochanti arazoak bata bestearen atzean baitakarzkio. Egoera gero eta dibertigarriagoa da, "ergelak" Bronchanti bizkarreko mina sortzeaz gain, bere emazteak bertan behera laga dezan lortzen baitu; gainera, Brochantekin obsesionatuta dagoen emakume ero bat ere dakarkio etxera, bere lagun min ohiarekin berradiskidetu, ogasun inspektore bat etxera ekarri... Filmaren amaiera Brochanten zitalkeriaren kritika da, baina Pignonen telefonozko hanka-sartze barregarriek-eta zitalkeria hori hutsaren hurrengo uzten dute.

 Aktoreak 
 Jacques Villeret: François Pignon
 Thierry Lhermitte: Pierre Brochant
 Francis Huster: Juste Leblanc, Brochanten lagun min ohia
 Daniel Prévost: Lucien Cheval, Pignonen lankidea
 Alexandra Vandernoot: Christine Brochant, Pierreren emaztea
 Catherine Frot: Marlène Sasseur, Brochanten nesk lagun ohia
 Edgar Givry: Jean Cordier
 Christian Pereira: Sorbier doktorea
 Pétronille Moss: Louisette Blond andrea, Pignonen lankidea

 Kanpo estekak 

Kategoria:Frantziako filmak
Kategoria:Umorezko filmak
Kategoria:Parisen girotutako filmak